**NOTA INFORMATIVĂ**

**la proiectul Hotărîrii Guvernului**

**privind aprobarea „Regulamentului cu privire la Fondul pentru susținerea**

**cadrelor didactice tinere”**

Proiectul Hotărîrii Guvernului este elaborat întru executarea art. 134 alin. (5), art. 134 alin. (6), art. 157 lit. c) al Codului Educaţiei Republicii Moldova, aprobat prin Legea nr. 152 din 17 iulie 2014 (Monitorul Oficial, 2014, nr. 319-324, art. 634), dar şi în scopul asigurării sistemului de învăţămînt cu cadre didactice şi susţinerea tinerilor specialişti, care activează în domeniul învăţămîntului.

Odată cu intrarea în vigoare a Codului Educaţiei, legiuitorul, prin art. 134 alin.(5), a stabilit că indemnizaţiile unice pentru absolvenţii instituţiilor de învăţămînt superior şi postsecundar pedagogic, încadraţi în instituţiile de învăţămînt prin repartizare de către Ministerul Educaţiei, să fie achitate, din mijloacele bugetului de stat, prin intermediul bugetelor unităţilor administrativ-teritoriale de nivelul al doilea şi ale UTA Găgăuzia. În aceeaşi ordine de idei, menţionăm că prin alin. (6) al aceluiaşi articol se reglementează că la debutul în carieră, personalul didactic, angajat în instituţiile de învăţămînt publice din mediul rural şi centrele raionale beneficiază, în primii trei ani de activitate, de compensarea cheltuielilor pentru închirierea spaţiului locativ, consumul de energie termică şi electrică, din contul bugetului de stat, prin intermediul bugetelor unităţilor administrativ-teritoriale de nivelul al doilea şi ale UTA Găgăuzia, în condiţiile stabilite de Guvern.

Astfel, competenţa de achitare a indemnizaţiei unice tinerilor specialişti, angajaţi conform repartizării Ministerului Educaţiei în instituţiile de învăţămînt, a cheltuielilor pentru închirierea spaţiului locativ, consumului de energie termică şi electrică va fi exercitată de unităţile administrativ-teritoriale de nivelul al doilea şi ale UTA Găgăuzia. Setul de documente vor fi înaintate de către conducătorii instituţiilor de învăţămînt Direcţiilor generale raionale (municipale) învățămînt, tineret și sport, care vor examina adresările şi în cazul în care acestea vor fi justificate, Direcţia va emite ordinul cu privire la transferarea, pe contul tînărului specialist, a indemnizaţiei unice.

 În consecinţă, indemnizațiile unice de 30 de mii lei (pentru tinerii specialiști, absolvenți ai instituțiilor de învățămînt superior pedagogic) și de 24 mii lei (pentru tinerii specialiști, absolvenți ai instituțiilor de învățămînt postsecundar pedagogic), compensarea lunară a cheltuielilor pentru închirierea spaţiului locativ, a costului pentru 30 kw de energie electrică, compensarea anuală a energiei termice (un metru cub de lemne şi o tonă de cărbuni, iar în cazul încălzirii cu gaze – compensarea costului unui metru cub de lemne şi a unei tone de cărbuni), vor fi achitate de către Direcțiile generale raionale (municipale) învățămînt, tineret și sport prin intermediul Trezoreriilor teritoriale ale Ministerului Finanțelor.

 În mediul urban, situația privind asigurarea instituţiilor de învăţămînt cu cadre didactice nu diferă prea mult de cea din mediul rural. De aceea, în scopul îmbunătăţirii acestei realităţi, măsurile stimulatorii urmează a fi extinse și asupra instituțiilor de învăţămînt din mediul urban. Cheltuielile suplimentare ocazionate de punerea în aplicare a prezentei hotărîri vor fi acoperite din contul mijloacelor bugetare, prevăzute anual în bugetele unităţilor administrativ-teritoriale de nivelul al doilea şi ale UTA Găgăuzia.

 Achitarea indemnizațiilor se va efectua din mijloacele financiare, prevăzute anual în Legea bugetului de stat, prin intermediul bugetelor unităţilor administrativ-teritoriale de nivelul al doilea şi ale UTA Găgăuzia.

 Potrivit art. 143 alin. (2) al Codului Educaţiei, transferurile cu destinaţie specială sunt efectuate de Ministerul Finanţelor, în conformitate cu formula de alocare propusă anual de Ministerul Educaţiei şi aprobată de Guvern.

 În acest context, considerăm oportun şi necesar aprobarea „Regulamentului cu privire la Fondul pentru susţinerea cadrelor didactice tinere”.

 **Ministrul educaţiei Maia SANDU**

*Proiect*

# **GUVERNUL REPUBLICII MOLDOVA**

## **H O T Ă R Î R E nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_2014**

#### mun. Chişinău

**privind aprobarea Regulamentului cu privire la Fondul pentru susţinerea cadrelor didactice tinere**

|  |
| --- |
|  În conformitate cu prevederile art. 134 alin. (5), art. 134 alin. (6), art. 157 lit. c) al Codului Educaţiei Republicii Moldova, aprobat prin Legea Nr. 152 din 17 iulie 2014 (Monitorul Oficial, 2014, nr. 319-324, art. 634), Guvernul HOTĂRĂŞTE:1. Se aprobă Regulamentul cu privire la Fondul pentru susţinerea cadrelor didactice tinere (se anexează).
2. Cheltuielile suplimentare, ocazionate de punerea în aplicare a prezentei hotărîri vor fi acoperite din contul mijloacelor bugetului de stat, prevăzute anual în bugetele unităţilor administrativ-teritoriale de nivelul al doilea şi ale UTA Găgăuzia.
3. Prezenta hotărîre intră în vigoare la 01 ianuarie 2015.
4. Se abrogă:

 Hotărîrea Guvernului nr. 1171 din 08 noiembrie 2005 cu privire la aprobarea Regulamentului Fondului pentru susţinerea cadrelor didactice tinere din mediul rural (Monitorul Oficial, 2005, nr. 151-153, art.1248). Hotărîrea Guvernului nr. 542 din 03.05.2002 cu privire la susţinerea studenţilor şi elevilor instituţiilor de învăţămînt superior şi mediu de specialitate de stat cu profil pedagogic şi tinerilor specialişti care activează în domeniul învăţămîntului (Monitorul Oficial, 2002, nr. 63-64, art. 630).1. Se modifică Hotărîrea Guvernului nr. 321 din 20 martie 1998 cu privire la majorarea salariilor angajaţilor din sfera bugetară (Monitorul Oficial, 1998, nr. 40-41, art. 311) după cum urmează:

 la punctul 5 sintagmele „instituţiile de învăţămînt,” şi „cu excepţia cadrelor didactice tinere din mediul rural, ” se exclud.PRIM-MINISTRU Iurie LEANCĂContrasemnează:Ministrul educaţiei Maia SanduMinistrul finanţelor Anatol Arapu |